钦定古今图书集成/明伦汇编/官常典/第661卷 > 李汝桂
## 钦定古今图书集成/明伦汇编/官常典/第661卷 > 李汝桂

按《济南府志》：“汝桂，泰安人。总角笃志圣贤之学，继闻
王阳明、邹东廓良知慎独之旨，久之有悟。应隆庆己
巳贡，训导广德，迁安教谕献县，士子皆瞿然顾化。七
十解组，而证修益力。所著有《教言讲馀录》，《训民俚言》。
八十无疾而逝。鹾院题其墓曰‘明理学名儒泰山还
朴李先生墓’。”